Fvgitiui vero Monachi quos S. Benedictus præcipit vltimo loco recipi, vt ex hoc eorum humilitas comprobetur, cum recepti fuerint, Ordinem suum non rehabeant, nisi de licentia nostra, nec diuina celebrent, si sacerdotes fuerint, nec obedientias habeant, nec etiam ad Ordines promoueantur, vt timor aliis incutiatur similia perpetrandi. Hi autem qui iuxta prædecessorum nostrorum statuta, pro suis excessibus merentur expelli, si prope Cluniacum ad duas scilicet dietas extiterint, de conscientia nostra, vel Prioris Cluniacensis, nobis absentibus, eiiciantur. Si autem remotius, conscio Camerario Prouinciali.